Gandia presenta la campanya "Juga Net" per a conscienciar a la ciutadania sobre la recollida d'excrements de gossos i l'abandó d'objectes voluminosos al carrer
14 maig 2021

## Gandia presenta la campanya "Juga Net" per a conscienciar a la ciutadania sobre la recollida d'excrements de gossos i l'abandó d'objectes voluminosos al carrer14 maig 2021Última actualització: 14 maig 2021

![](../gestion/img/43466e3ac4e64bb3f88bf4c55f712dc30539128decb1b8466614407b6d4be32f.jpg)  
  

Els **regidors delegats de Polítiques Saludables i Serveis Bàsics i Qualitat Urbana, Liduvina Gil i Miguel Ángel Picornell**, respectivament, han comparegut aquest matí en roda de premsa per a presentar la campanya "Juga Net". Per una convivència cooperativa i participativa" amb la que l'Ajuntament de Gandia pretén conscienciar a la ciutadania la sobre la recollida d'excrements de gossos i sobre l'abandó de mobles vells, matalassos i altres andròmines als espais públics amb l'objectiu de tindre una ciutat més neta i salubre.

Després de presentar el vídeo de la companya, Gil ha emfatitzat que, "_tot i que hi ha persones cíviques que compleixen, altres deixen els excrements de les seues mascotes davant la porta de domicilis o establiments comercials o permeten que orinen les faroles o les façanes dels edificis, generant múltiples problemes entre el veïnat_".

En aquest sentit, aquesta campanya, que serveix per a "_crear consciència i impedir que passen aquests problemes, està dirigida sobretot a la joventut de la ciutat, ja que les estadístiques amb què compta l'Ajuntament revelen que és aquest sector el que més deixadesa demostra al respecte_", ha destacat la responsable de Polítiques Saludables. A més, ha afegit que un gos de 15 kg de pes genera 15 kg mensuals d'excrements, el que suposa un problema de salubritat.

Per la seua part, Picornell ha fet una crida per la responsabilitat a la gent que té mascotes, ja que "_Gandia és una ciutat de tots i totes, i és la totalitat de la ciutadania qui paguem pels servicis que dóna Gandia. Tindre un gos és una responsabilitat i una bossa és un element barat, de manera que hauríem de conscienciar-nos del fet que, encara que els carres es netegen freqüentment, seria impossible netejar-los cada vegada que es produeixen aquests fets_".

Respecte a l'abandó de mobles vells i altres andròmines, el regidor de Serveis Bàsics ha assenyalat que "n_o totes les ciutats disposen del servici gratuït de recollida que ofereix Gandia_" i ha advertit que aquesta irresponsabilitat, que "_causa un problema d'imatge estètica que no es correspon amb la idea global d'una ciutat com Gandia i que altera els recorreguts preestablerts pels servicis de recollida, suposa una alteració de l'ordenança de la convivència que pot comportar sanció econòmica_".

El telèfon del servei gratuït de recollida d'objectes voluminosos és el 962861110.

[Twittear](https://twitter.com/share)